Planinski travnjaci i šikare
Planinski travnjaci i šikare su biom definiran od strane Svjetskog fonda za divljinu. U ovaj biom spadaju travnjaci i šikare koji se nalaze na velikim visinama, na primjer na planinama i visoravnima. Planinski travnjaci i šikare koji se nalaze iznad linije gdje opstaje drveće, obično se nazivaju alpskom tundrom. Ispod linije drveća nalaze se subalpski travnjaci i šikare. Zakržljale subalpske šume se nazivaju krivuljare i pojavljuju se odmah ispod linije drveća, gdje loši uvjeti, mnogo vjetra i siromašno tlo stvaraju šume patuljastog i kvrgavog drveća koje sporo raste. Planinski travnjaci i šikare, posebno u suptropskim i tropskim regijama, su često evoluirali kao virtualni ostrva, odvojeni od drugih planinskih regija toplijim i nižim prostorima, i često su dom mnogim prepoznatljivim endemičnim biljkama koje su evoluirale kako bi se oduprijele hladnoj i vlažnoj klimi sa mnogo tropskog sunca. Karakteristične biljke ovih staništa pokazuju prilagodbe poput oblika rozete, površine slične vosku i dlakavih listova. Jedinstvena osobina mnogih vlažnih tropski planinskih regija je prisutnost divovskih biljaka sa strukturom rozete iz raznih porodica, poput Lobelia (afrički tropi), Puya (Neotropi), Cyathea (Nova Gvineja) i Argyroxiphiuma (Hawaii). Najekstenzivniji planinski travnjaci i šikare se mogu naći u neotropskom Paramou u Andima. Ovaj biom se također nalazi i u planinama istočne i srednje Afrike, na planini Kinabalu na Borneu, na najvišim mjestima Zapadnih Gata na jugu Indije i na središnjim visinama Nove Gvineje. Tamo gdje su uslovi suhlji, mogu se naći planinski travnjaci, savane i šume, kao u Etiopskoj visoravni i stepe, poput stepa na Tibetskoj visoravni.